《杂诗》
清代·朱仕琇

采药采参苓，种花种桃李。参苓令人寿，桃李夏阴美。

监门能解围，饿夫堪救死。古来慷慨人，往往出下士。

厚貌仰姬公，绝交广刘子。二端孰为正，偏辞竟难恃。

卓哉赵孟言，劝君锄棘枳。

作者简介：（1715—1780）福建建宁人，字斐瞻，号梅崖。乾隆十四年进士。任山东夏津知县，以河决，改福建福宁府学教授。辞官后主讲峰书院及本县书院。治学综贯大义，对文章自视甚高，门人鲁九皋称其始宗韩愈，后博采秦汉诸家之长。然才力实不相称，所作多僻字拗句。有《梅崖居士集》。